Niltava

se inndeling!

Niltava er én av seks slekter i delgruppen Niltavinae i fluesnapperfamilien (Muscicapidae), som videre inngår i gruppen av sangfugler (Passeri) blant spurvefuglene (Passeriformes). Slekten teller seks arter, som alle er insektetere, og forekommer i Asia, fra det vestre Himalaya og Kina til Taiwan og Borneo. To av artene er monotypiske.

Etymologi 
Slektsnavnet Niltava følger av det nepalesiske ordet niltau, som er det lokale navnet på rødbukniltava (N. sundara). Betydningen er imidlertid uklar. Andre del av navnet, sundara, følger av hindi og betyr vakker.

Biologi 
Artene i denne slekten utviser sterk kjønnsdimorfisme. Alle hanner har blå overside på fjærdrakten, mens undersiden varierer fra hvitt og rød-oransje til blått. Hunnenes fjærdrakt er mindre prangende og varierer i ulike grønntoner på oversiden, med ei lysere grønnlig eller hvitaktig underside.

Inndeling 
Inndelingen følger Birds of the World og er i henhold til Sangster et al. 2010 og Zuccon & Ericson 2010. Norske navn på artene følger Norsk navnekomité for fugl og er i henhold til Syvertsen et al. (2008, 2017). Eventuelle navn og beskrivelser i parentes er ikke offisielle.

 Passeriformes, spurvefugler
 Passeri, sangfugler
 Passerida
 Muscicapoidea
 Muscicapidae, fluesnapperfamilien
 Muscicapinae
 Niltavinae 
 Niltava, 
 N. grandis, storniltava
 N. macgrigoriae, småniltava
 N. davidi, kinaniltava (monotypisk)
 N. sundara, rødbukniltava
 N. sumatrana, malayniltava (monotypisk)
 N. vivida, praktniltava
 Cossyphinae
 Saxicolinae

Referanser

Eksterne lenker 
 

Fluesnappere